Na osnovu člana 46 statuta opštine Rožaje stav 1 tačka 2 ("Službeni list Crne Gore - opštinski propisi", br. 38/​18 i 16/​21), člana 38 stav 1 tačka 2 Zakona o lokalnoj samoupravi ("Sl. list CG", br. 2/18, 34/19, 38/20, 50/​22, 84/22), Skupština opštine Rožaje, na sjednici održanoj dana 24.06.2025. godine, donijela je

**ODLUKU**

**O STAVLJANJU VAN SNAGE ODLUKE O GRAĐEVINSKOM ZEMLJIŠTU**

**Član 1**

Stavlja se van snage Odluka o građevinskom zemljištu, br.02-016/21-147 koju je donijela Skupština opštine Rožaje, na sjednici održanoj dana 27.05.2021.godine ("Službeni list CG - Opštinski propisi" br. 016/21 od 07.06.2021.godine)

**Član 2**

Ova Odluka stupa na snagu osmog dana od dana objavljivanja u "Službenom listu CG - Opštinski propisi".

Broj:02-016/25-194

Rožaje, 24.06.2025.godine

**SKUPŠTINA OPŠTINE ROŽAJE**

**Predsjednik Skupštine,**

Almir Avdić, s. r.

**OBRAZLOŽENJE**

Pravni osnov za donošenje predmetne odluke sadržan je u članu 46 Statuta opštine Rožaje stav 1 tačka 2 ("Službeni list Crne Gore - opštinski propisi", br. 38/​18 i 16/​21) i člana 38 stav 1 tačka 2 Zakona o lokalnoj samoupravi ("Sl. list CG", br. 2/2018, 34/2019,38/2020, 50/22, 84/22) kojima je propisano je da Skupština donosi propise u druge akte.

Skupština opštine Rožaje kao nadležni organ donijela je Odluku o građevinskom zemljištu ("Službeni list CG - Opštinski propisi" br. 016/21 od 07.06.2021.godine), koja je donešena na osnovu člana 57 Zakona o planiranju prostora i izgradnji objekata koji usvajanjem Zakona o izgradnji objekata ("Službeni list Crne Gore", br. 019/25 od 04.03.2025) i Zakona o uređenju prostora ("Službeni list Crne Gore", br. 019/25 od 04.03.2025, 028/25 od 19.03.2025, 049/25 od 20.05.2025) prestao da važi.

Dalje, Zakonom o državnoj imovini i Uredbom o prodaji i davanju u zakup stvari u državnoj imovini regulisano je korišćenje, upravljanje i raspolaganje stvarima i drugim dobrima koja pripadaju Crnoj Gori ili lokalnoj samoupravi (državna imovina).

Polazeći od načela koje zahtijeva da svi propisi nižega ranga i sve odluke nadležnih tijela donesene u pojedinim slučajevima budu u skladu sa zakonima i drugim propisima, predlažemo Skupštini opštine Rožaje da donese Odluku o stavljanju van snage Odluke o građevinskom zemljištu ("Službeni list CG - Opštinski propisi" br. 016/21 od 07.06.2021.godine).

Obrađivač: Direkcija za imovinu i zaštitu prava opštine.